Antena 1, lider de audiență cu Chefi la cuțite. S-au folosit două amulete
- Iulia Moraru
- 2 mai 2024, 16:07
Chefi la cuțite a reușit să strângă în fața televizoarelor peste un milion de telespectatori cu ediția din seara de miercuri, 1 mai. Antena 1 a fost așadar lider de audiență, depășind concurența de la Pro TV.
Emisiunea difuzată de Antena 1 între orele 20.30 și 24.02 a dominat audiențele în rândul publicului comercial în ediția de aseară. Programul a înregistrat un rating de 4.9 puncte și o cotă de piață de 18.6%.
Antena 1, lider de audiență cu Chefi la cuțite
În comparație, ProTV a înregistrat 4.7 puncte de rating și o cotă de piață de 17.8%. În momentul de maximă audiență, la 22.04, un milion de telespectatori au fost martori la momentul tensionat al judecării farfuriilor pe banda rulantă.
Echipa lui Chef Alexandru Sautner a câștigat prima bătălie din sezonul 13 al emisiunii Chefi la cuțite, după o confruntare în care echipele au trebuit să pregătească câte un preparat la fiecare interval de 13 minute.
Chef Ștefan Popescu s-a implicat profund în competiția culinară. După evaluarea concursului de clătite, câștigat de echipa lui Chef Richard Abou Zaki, Chef Popescu a adus în scenă una dintre tacticile sale secrete, o amuletă ce i-a permis să se alăture ca lider al unei echipe, alături de un alt chef.
Optând pentru tabăra tunicilor galbene, Chef Popescu a oferut îndrumare concurenților alături de Chef Sautner și s-a bucurat pe deplin de victorie împreună cu ei.
Vezi această postare pe Instagram
Concurentul salvat de la eliminare
Chef Popescu a recurs și la cea de-a doua amuletă, care i-a conferit puterea de a salva un concurent aflat în pericol de eliminare de la Chefi la cuțite.
În proba individuală de miercuri, cea mai slabă farfurie a fost a lui Varză, membrul echipei lui Cgef Orlando Zaharia, care risca să rămână în următorul battle cu doar patru concurenți.
Cu intervenția amuletei lui Chef Popescu, Varză a fost salvat și va face parte în continuare din celebrul show culinar de la Antena 1.